Strokovna komisija Ministrstva za kmetijstvo, gozdarstvo in prehrano objavlja

**JAVNI POZIV**

**za uvrstitev na stalni seznam primernih kandidatov za predstavnike ustanovitelja v SVETu zavodA INŠTITUTA ZA HMELJARSTVO IN PIVOVARSTVO SLOVENIJE**

Strokovna komisija Ministrstva za kmetijstvo, gozdarstvo in prehrano javno poziva zainteresirane kandidate oziroma kandidatke (v nadaljnjem besedilu: kandidat) , da kandidirajo za uvrstitev na stalni seznam primernih kandidatov za imenovanje predstavnika Republike Slovenije v:

|  |  |
| --- | --- |
| Zavod: | **Inštitut za hmeljarstvo in pivovarstvo Slovenije, Cesta Žalskega tabora 2, 3310 Žalec, Slovenija**  |
| Organ: | **Svet zavoda** |

Rok za oddajo prijave je 15 dni od objave tega javnega poziva. Na podlagi 12. in 12.a člena Sklepa o preoblikovanju Inštituta za hmeljarstvo in pivovarstvo Žalec, p.o., v javni zavod Inštitut za hmeljarstvo in pivovarstvo Slovenije (Uradni list RS, št. [71/02](http://www.uradni-list.si/1/objava.jsp?sop=2002-01-3384), [5/07](http://www.uradni-list.si/1/objava.jsp?sop=2007-01-0168), [20/11](http://www.uradni-list.si/1/objava.jsp?sop=2011-01-0847) in 79/23; v nadaljevanju: Sklep) svet zavoda sestavlja sedem članov, od tega so štirje člani predstavniki ustanovitelja. Predstavnike ustanovitelja imenuje Vlada Republike Slovenije na podlagi predhodnega izbirnega postopka, ki ga izvede strokovna komisija.

Kandidati morajo posredovati ustrezna dokazila o izpolnjevanju pogojev in prijavo na obrazcu, ki je priloga javnega razpisa (Priloga 1):

* življenjepis;
* izjavo, da ustrezajo pogojem iz 12.b člena Sklepa in ustrezna dokazila (Priloga 2);
* izjavo, s katero izrecno dovoljujejo obdelavo in uporabo njihovih osebnih podatkov, vendar izključno z namenom in v zvezi s postopkom imenovanja (Priloga 2);
* predstavitveno pismo:
	+ interes zaradi katerega se kandidat vključuje v postopek,
	+ dosedanje izkušnje s področja dela javnih zavodov,
	+ sposobnosti (npr. organizacijske, komunikacijske, poslovodske sposobnosti za delo v svetu zavoda, splošna razgledanost in druga uporabna znanja, komunikacijske sposobnosti, sposobnost timskega dela).

Kandidat, ki se bo javil na javni poziv, mora izkazati izpolnjevanje naslednjih pogojev:

– ima izobrazbo, pridobljeno po študijskem programu druge stopnje ali izobrazbo, ki ustreza ravni izobrazbe, pridobljene po študijskih programih druge stopnje in je v skladu z zakonom, ki ureja slovensko ogrodje kvalifikacij, uvrščena na 8. raven slovenskega ogrodja kvalifikacij;

– ima najmanj štiri leta delovnih izkušenj s področja kmetijskih, naravoslovnih, tehniško in tehnoloških ved ali pravnih zadev;

– ni član sveta zavoda kot predstavnik ustanovitelja v več kakor treh organih nadzora ali upravljanja pravnih oseb javnega sektorja, v katerih vlogo ustanovitelja v imenu Republike Slovenije izvršuje Vlada Republike Slovenije;

– če je član javni uslužbenec, ki je zaposlen pri državnem organu, ne sme biti član v več kakor dveh organih nadzora ali upravljanja pravnih oseb javnega sektorja, v katerih vlogo ustanovitelja v imenu Republike Slovenije izvršuje Vlada Republike Slovenije;

– ima delovne izkušnje v državni upravi ali v javnih zavodih, katerih ustanovitelj je Republika Slovenija, s področja kmetijskih, naravoslovnih, tehniško in tehnoloških ved ali pravnih zadev;

- odlikuje jo osebna integriteta in poslovna etičnost ter Komisija za preprečevanje korupcije za njo s pravnomočnim aktom ni ugotovila kršitev integritete, kot jo opredeljuje zakon, ki ureja integriteto in preprečevanje korupcije;

- je časovno razpoložljiva ali bo časovno razpoložljiva med opravljanjem funkcije;

- ni ekonomsko, osebno ali kako drugače povezana z zavodom ali direktorjem in

- ni v morebitnem nasprotju interesov, kot ga opredeljuje zakon, ki ureja integriteto in preprečevanje korupcije.

Ocenitev in izbiro na stalni seznam primernih kandidatov za predstavnike ustanovitelja v svetu zavoda bo opravila strokovna komisija. Prednost imajo kandidati, ki imajo znanje in izkušnje s področja vodenja in upravljanja zavodov ter s področja delovanja Inštituta za hmeljarstvo in pivovarstvo Slovenije.

V kolikor se na javni poziv ne bo prijavilo zadostno število kandidatov ali če prijavljeni kandidati ne bodo izpolnjevali pogojev, bo strokovna komisija na predlog ministra, pristojnega za področje, s katerega ni dovolj prijavljenih kandidatov, na stalni seznam primernih kandidatov vključila tudi kandidate, ki se na javni poziv niso prijavili, vendar izpolnjujejo pogoje iz tega javnega poziva, brez ponovljenega javnega poziva. Kandidati bodo morali podati pisno soglasje za vključitev na stalni seznam. Strokovna komisija bo tudi glede teh kandidatov izvedla postopek ocenjevanja in izbire iz tretjega odstavka 12. a člena Sklepa.

Kandidati pošljejo prijavo v zaprti ovojnici z označbo: »**Za javni poziv – Svet zavoda Inštituta za hmeljarstvo in pivovarstvo Slovenije«** in sicer na naslov: Ministrstvo za kmetijstvo, gozdarstvo in prehrano, Dunajska 22, 1000 Ljubljana, v roku 15 dni po objavi tega javnega poziva. Za pisno obliko prijave se šteje tudi elektronska oblika, poslana na elektronski naslov: **gp.mkgp@gov.si**, pri čemer veljavnost prijave ni pogojena z elektronskim podpisom.

Kontaktna oseba za dodatna pojasnila:

* Metka Cerjak, elektronski naslov: metka.cerjak@gov.si, telefon: 01/478 93 01

Kandidati bodo obveščeni le v primeru uvrstitve na seznam primernih kandidatov, ne pa tudi v primeru neuvrstitve v nadaljnji postopek in neimenovanja. V postopku javnega poziva ni možnosti vlaganja pravnih sredstev.

Kandidati kazensko in materialno odgovarjajo za pravilnost navedb v prijavi.

PRILOGE:

* Priloga 1
* Priloga 2